**KAIŠIADORIŲ JAUNIMO REIKALŲ TARYBOS**

**SUSIRINKIMO PROTOKOLAS**

2020-07-29 Nr.10

**Susirinkimo vieta:** virtualus posėdis jungiantis per programą „Messenger“.

**Posėdžio pirmininkas:** Robertas Šustavičius

**Susirinkimo sekretorius:** Eglė Grendienė

# Dalyvavo:

# Robertas Šustavičius,

# Antanas Bernatonis,

# Viktorija Kanapinskaitė,

# Giedrė Pavasarytė,

# Ugnė Morkūnaitė.

# Nedalyvavo:

# Vytenis Tomkus,

# Rugilė Grendaitė.

**DARBOTVARKĖ:**

Dėl lytiškumo ugdymo priemonių Savivaldybėje

**SVARSTYTA. Dėl lytiškumo ugdymo priemonių Savivaldybėje**

Jaunimo reikalų koordinatorė Eglė Grendienė primena, kad į JRT facebook grupę buvo siųsta surinkta pradinė informacija:

1. šiais metais vaikučių susilaukė viena 16-metė ir dvi 17-metės;
2. tradiciškai mokyklose jaunesnėse klasėse apie brendimą, lytiškumą pakalbėti kviečiamos "seselės" (visuomenės sveikatos specialistai);
3. viskas aprašyta Švietimo ministro įsakyme https://e-seimas.lrs.lt/portal/legalAct/lt/TAD/285853b09aee11e68adcda1bb2f432d1?jfwid=-l5uh8vn42;
4. jaunimo organizacijų narių pateiktos nuomonės:

- *nepamenu, kada paskutinį kartą buvo kokia nors paskaita ar pamoka apie tai, tačiau gal todėl, kad jau gimnazinėse klasėse. Prieš metus, ar porą, turėdavome pamoką su mokyklos sesele, kurios metu buvo rodomos skaidrės, filmai. Manau, jog yra įdomesnių ir veiksmingesnių būdų šviesti jaunimą apie brendimą, lytinį gyvenimą ir jo pavojus nei rodant senus filmus ir kartojant tai, ką seniausiai žinojom iš biologijos pamokų. Tai tiek (E., 17 metų).*

*- seniau Rumšiškių gimnazijoje vykdavo tokios pamokos, jas pravesdavo mokyklos seselė arba pakviesti tos temos specialistai. Dabar tokios pamokos jau nebevyksta apie 5 metus. Nors jaunimas mano, kad daug ką žino apie lytiškumą, tačiau neretai ta informacija būna klaidinga/netiksli. (G., 18 metų).*

*-Žiežmarių gimnazija. turim, tik auklėtojai patys paprašo seselės kad vaikams pravestų tokią pamoką, mums šiais metais buvo dvi tokios (G., 16 metų).*

*- mes tokių neturime, Žiežmarių gimnazija (P., 18).*

*- atsimenu Giržado progimnazijoje buvo pamoka apie tai, sėdėjom galiniam suole ir daug juokėmės (Ugnė, 20 metų).*

*- pas mus kiek prisimenu mokykloje buvusias pamokas tai nelabai informatyvios, dažniausiai tik statistikos ir jei tik rasdavo kalbėdavo šalutinėmis temomis ( Dieve padėk reiks ištarti žodžius "seksas" arba "lytinis aktas").(S., 17 metų).*

Jaunimo reikalų tarybos kviestinis asmuo - savanorė Ugnė Morkūnaitė taip pat apibendrintai pristatė iš jaunimo surinktą nuomonę leidžiančią daryti prielaidą, kad vyresnio amžiaus mokyklinis jaunimas labai kritiškai žiūri į pateikiamą informaciją: neįdomus dėstymas, mokytojų nedrąsa kalbėti lytiškumo tema.

Antanas Bernatonis papasakoja nariams apie vaikams sukurtą programą „Ciklo šou“ ir siūlo naudotis jau dabar veikiančiomis programomis, kurias įdomiai galėtų pristatyti ne mokyklų darbuotojai.

Robertas Šustavičius siūlo pasitelkti jaunus žmones kalbėti lytiškumo tema: tai galėtų būti Lietuvos sveikatos mokslų universiteto studentai. Kad studentams būtų motyvacija - tokios paskaitos galėtų užsiskaityti kaip praktika.

Robertas Šustavičius kviečia balsuoti už du pasiūlymus Jaunimo reikalų departamentui: į lytiškumo ugdymą įtraukti nevyriausybines organizacijas ir naudotis jau dabar esamomis jų programomis; bendradarbiauti su Lietuvos sveikatos mokslų universitetu, įtraukiant studentus vesti mokiniams lytiškumo pamokas, kurios galėtų būti užskaitomos jiems kaip praktikos dalis.

**BALSAVO:**

Už – 4 nariai;

Prieš – 0 narių;

**NUTARTA. Jaunimo reikalų departamentui prie Socialinė apsaugos ir darbo ministerijos siūlyti:**

* į lytiškumo ugdymą įtraukti nevyriausybines organizacijas ir naudotis jau dabar esamomis jų programomis;
* bendradarbiauti su Lietuvos sveikatos mokslų universitetu, įtraukiant studentus vesti mokiniams lytiškumo pamokas, kurios galėtų būti užskaitomos jiems kaip praktikos dalis.

Susirinkimo pirmininkas Robertas Šustavičius

Susirinkimo sekretorė Eglė Grendienė